01.06. HRVATSKI JEZIK

Zadatak: Pročitaj igrokaz Volim ljeto, ne volim ljeto

**Volim ljeto, ne volim ljeto**

(posljednji su školski dani, a dvojica prijatelja, Andrej i Marin, provode lipanjsko poslijepodne u parku razgovarajući i igrajući se.)

**ANDREJ** (igra se loptom i pjevuši):

Toplo ljeto stiže,

školski praznici se bliže,

volim čokoladu od riže!

**MARIN** (neraspoložen sjedi na klupi):

 Joj, smiri se i više ne pjevuši,

 tvoje pjevanje naporno je za moje uši!

 A osim toga, tvoja pjesma smisla nema,

 ne kužim uopće što je tu tema!

**ANDREJ** (raspoloženo): Naravno,

 Ne kužiš je nisi poeta!

 Pojasnit ću: ova pjesma slavi

 dolazak školskih praznika i ljeta!

**MARIN**: Ih, zar je potrebno slaviti

 što dolaze vrućine

 i što od Sunca možeš dobiti opekline!

**ANDREJ** (čudi se): Marine, Marine,

 tvoja izjava me brine!

 Pa ljeto uvijek nestrpljivo čekamo

 od početka godine

 i zajedno planiramo ljetne pustolovine!

 Radujemo se što nema škole i učenja

 što nema obveza i ranog ustajanja!

 A ti sad odjednom imaš nešto protiv ljeta

 nije mi jasno što ti odjednom smeta!

(u taj tren u park dolaze Pamela i Laura pa zastanu pokraj njih.)

**PAMELA**: Bok dečki, smetamo?

(Marin se zacrveni i sagne vezati vezice, a Andrej zbunjeno nešto traži po džepovima, ali odgovara na pitanje.)

**ANDREJ**: Ne, upravo se odmaramo.

**PAMELA:** Još malo i školske obveze su gotove,

 imate li već spremne pustolovne planove?

**MARIN** (smušeno): Pa, ovaj, još o tome mudrujemo.

**LAURA** (veselo): A mi već znamo:

kad završi škola, putujemo!

**PAMELA**: Oh, jedva čekam to putovanje!

**LAURA**: Bit će to super ljetovanje!

(Laura i Pamela pozdravljaju ih i odlaze nasmijane.)

**PAMELA:** Do viđenja, dečki, vidimo se u 8. mjesecu!

**LAURA**: Poslat ćemo vam razglednicu!